CELEX: 32016D0037
Language: hu
Date: 2016-01-16 00:00:00
Title: A Tanács (KKBP) 2016/37 határozata (2016. január 16.) az Iránnal szembeni korlátozó intézkedésekről szóló 2010/413/KKBP határozat módosításáról szóló (KKBP) 2015/1863 határozat alkalmazása kezdetének időpontjáról

16.1.2016   
            
            
               HU
            
            
               Az Európai Unió Hivatalos Lapja
            
            
               LI 11/1
            
         A TANÁCS (KKBP) 2016/37 HATÁROZATA
   (2016. január 16.)
   az Iránnal szembeni korlátozó intézkedésekről szóló 2010/413/KKBP határozat módosításáról szóló (KKBP) 2015/1863 határozat alkalmazása kezdetének időpontjáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:
   
               (1)
            
            
               A Tanács 2010. július 26-án elfogadta az Iránnal szembeni korlátozó intézkedésekről szóló 2010/413/KKBP határozatot (1).
            
         
               (2)
            
            
               Az Egyesült Államok, az Egyesült Királyság, Franciaország, Kína, Németország és az Oroszországi Föderáció az Unió külügyi és biztonságpolitikai főképviselőjének támogatásával 2015. július 14-én megállapodásra jutott az iráni nukleáris kérdés hosszú távú és átfogó megoldásáról. Az átfogó közös cselekvési terv (JCPOA) sikeres végrehajtása biztosítani fogja az iráni nukleáris program teljes mértékben békés jellegét, és lehetővé fogja tenni a nukleáris vonatkozású szankciók általános megszüntetését.
            
         
               (3)
            
            
               Az ENSZ Biztonsági Tanácsa 2015. július 20-án elfogadta a JCPOA jóváhagyásáról szóló 2231 (2015) sz. ENSZ BT-határozatot, amelyben a terv teljes körű végrehajtására szólít fel az abban megjelölt határidőknek megfelelően, továbbá a tervvel összhangban lévő intézkedéseket irányoz elő.
            
         
               (4)
            
            
               A 2231 (2015) sz. ENSZ BT-határozat értelmében, amennyiben a NAÜ igazolja, hogy Irán teljesítette az átfogó közös cselekvési tervben foglalt nukleáris vonatkozású kötelezettségvállalásait, az 1696 (2006) sz., 1737 (2006) sz., 1747 (2007) sz., 1803 (2008) sz., 1835 (2008) sz., 1929 (2010) sz. és 2224 (2015) sz. ENSZ BT-határozatok rendelkezései hatályukat vesztik.
            
         
               (5)
            
            
               A 2231 (2015) sz. ENSZ BT-határozat előírja továbbá, hogy az államoknak be kell tartaniuk az Egyesült Államok, az Egyesült Királyság, Franciaország, Kína, Németország és az Oroszországi Föderáció, valamint az Európai Unió által 2015. július 14-én tett nyilatkozat rendelkezéseit; a nyilatkozat a 2231 (2015) sz. ENSZ BT-határozat B mellékletét képezi, és célja az átláthatóság előmozdítása és az átfogó közös cselekvési terv maradéktalan végrehajtását elősegítő légkör megteremtése.
            
         
               (6)
            
            
               A Tanács a (KKBP) 2015/1863 határozat (2) révén 2015. október 18-án úgy határozott, hogy – figyelembe véve a 2231 (2015) sz. ENSZ BT-határozatot és annak B mellékletét – meg kell szüntetni az Iránnal szemben alkalmazott nukleáris vonatkozású uniós gazdasági és pénzügyi szankciók végrehajtását azzal egy időben, hogy a NAÜ igazolja, hogy Irán végrehajtotta a jóváhagyott nukleáris vonatkozású intézkedéseket.
            
         
               (7)
            
            
               A (KKBP) 2015/1863 határozatával a Tanács továbbá úgy határozott, hogy amennyiben a NAÜ igazolja, hogy Irán teljesítette a nukleáris vonatkozású kötelezettségvállalásait, be kell vezetni egy olyan, az átfogó közös cselekvési tervnek teljes mértékben megfelelő engedélyezési rendszert, amely a 2231 (2015) sz. ENSZ-BT határozat által nem szabályozott, Iránba irányuló nukleáris vonatkozású transzferek és Iránnal közös ilyen tevékenységek felülvizsgálatára és az ezekkel kapcsolatos döntéshozatalra vonatkozik.
            
         
               (8)
            
            
               A (KKBP) 2015/1863 határozat 2. cikkének második bekezdése értelmében a határozatot attól a naptól kezdődően kell alkalmazni, melyen a Tanács megállapítja, hogy a NAÜ főigazgatója benyújtotta jelentését a NAÜ kormányzótanácsának és az Egyesült Nemzetek Szervezete Biztonsági Tanácsának, amely megerősíti, hogy Irán meghozta az átfogó közös cselekvési terv V. mellékletének 15.1–15.11. pontjában foglalt intézkedéseket.
            
         
               (9)
            
            
               A Tanács megállapítja, hogy a NAÜ főigazgatója 2016. január 16-én jelentést nyújtott be a NAÜ kormányzótanácsának és az Egyesült Nemzetek Szervezete Biztonsági Tanácsának, amely megerősíti, hogy Irán meghozta az átfogó közös cselekvési terv V. mellékletének 15.1–15.11. pontjában foglalt intézkedéseket,
            
         ELFOGADTA EZT A HATÁROZATOT:
   1. cikk
   A (KKBP) 2015/1863 határozatot 2016. január 16-tól kell alkalmazni.
   2. cikk
   Ez a határozat az Európai Unió Hivatalos Lapjában való kihirdetésének napján lép hatályba.
   
      Kelt Brüsszelben, 2016. január 16-án.
      
         
            a Tanács részéről
         
         
            az elnök
         
         A.G. KOENDERS
      
   
   
      (1)  A Tanács 2010/413/KKBP határozata (2010. július 26.) az Iránnal szembeni korlátozó intézkedésekről és a 2007/140/KKBP közös álláspont hatályon kívül helyezéséről (HL L 195., 2010.7.27., 39. o.).
   
      (2)  A Tanács (KKBP) 2015/1863 határozata (2015. október 18.) az Iránnal szembeni korlátozó intézkedésekről szóló 2010/413/KKBP határozat módosításáról (HL L 274., 2015.10.18., 174. o.).